
CONSILIUL LOCAL
MUNICIPIUL  PAŞCANI
                             

HOTARAREA    NR.  53
din  9.05.2011

privind inscrierea datelor in registrul agricol prin invitarea la primarie a persoanelor fizice care au obligaţia să efectueze declaraţiile pentru înscrierea datelor în registrul agricol
Consiliul Local al municipiului Paşcani, judeţul Iaşi ;

În conformitate cu prevederile Ordonantei de Guvern nr. 28/2008, privind registrul agricol, aprobată  cu modificari si completari prin  Legea nr. 98/2009, cu modificari si completari ulterioare;

Având în vedere prevederile art.6, alin.(1) lit e şi ale alin (6) din Ordinul nr. 95/153/1998/3241/2010 al Ministrului agriculturii si dezvoltarii rurale, al Ministrului administratiei si internelor, al Ministrului finantelor publice si al Presedintelui Institutului National de Statistica,  pentru aprobarea Normelor tehnice de completarea a registrului agricol pentru perioada 2010-2014;

În conformitate cu prevederile art. 36, alin.(9) si ale art. 115 alin. (1) lit. b) din Legea nr. 215/2001, privind administratia publică, republicata, cu modificarile si completarile ulterioare;

Avand in vedere propunerea primarului municipiului Pascani,  in calitate de initiator al proiectului de hotarare si expunerea de motive  a initiatorului, inregistrata sub nr. 8500/27.04.2011;

            Avand in vedere Raportul   de specialitate   intocmit de    Compartimentul registru Agricol si Compartimentul Juridic şi Contencios din cadrul aparatului de specialitate al primarului municipiului Paşcani, inregistrat   sub  nr.   8501/27.04.2011;

   Avand in vedere  urmatoarele avize  ale comisiilor de specialitate din cadrul Consiliului Local  al municipiului Pascani:

- Avizul Comisiei de prognoze economico-sociale, buget, finante, industrie, agricultura, silvicultura, prestari servicii, comert si IMM-uri, inregistrat sub nr. 511/05.05.2011;
 - Avizul   Comisiei  juridice, ordine publica, drepturile  omului  şi libertăţi cetatenesti, inregistrat sub nr. 494/05.05.2011;   

În temeiul art. 45, alin.(1) din Legea nr. 215/2001, privind administraţia publică, republicată cu modificările şi completările ulterioare, 
H O T Ă R Ă Ş T E :

 Art.1   Începând cu data adoptării prezentei hotărâri, se instituie si procedura de înscriere a datelor în registrul agricol,  prin invitarea la sediul primariei a persoanelor fizice care au obligaţia să efectueze declaraţiile pentru înscrierea datelor în registrul agricol.
Art. 2  Compartimentul Registrul Agricol din cadrul aparatului de specialitate a primarului, va publica prin afisare prevederile prezentei hotărâri, in toate localitatile componente ale unitatii administrativ-teritoriale ale municipiului Pascani, pentru a fi cunoscute de cei interesati.
Art.3 Compartimentul Registrul Agricol sub coordonarea Secretarului municipiului Pascani şi vor duce la îndeplinire prevederile prezentei hotărâri.
Art. 4   Biroul Administraţie Publică va comunica prezenta hotărâre:

· Instituţiei Prefectului judeţului Iaşi ;

· Primarului municipiului Paşcani ;

· Secretarului municipiului Pascani ;

· Compartimentului Registrul Agricol;

· Pe site-ul institutiei;
· Mass-media.

